CELEX: 32018R0049
Language: da
Date: 2018-01-11 00:00:00
Title: Kommissionens gennemførelsesforordning (EU) 2018/49 af 11. januar 2018 om ændring af Rådets gennemførelsesforordning (EU) nr. 501/2013 som følge af en fornyet undersøgelse (ny eksportør) i henhold til artikel 11, stk. 4, og artikel 13, stk. 4, i Europa-Parlamentets og Rådets forordning (EU) 2016/1036

12.1.2018   
            
            
               DA
            
            
               Den Europæiske Unions Tidende
            
            
               L 7/31
            
         KOMMISSIONENS GENNEMFØRELSESFORORDNING (EU) 2018/49
   af 11. januar 2018
   om ændring af Rådets gennemførelsesforordning (EU) nr. 501/2013 som følge af en fornyet undersøgelse (ny eksportør) i henhold til artikel 11, stk. 4, og artikel 13, stk. 4, i Europa-Parlamentets og Rådets forordning (EU) 2016/1036
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 4, artikel 13, stk. 4, og artikel 14, stk. 5, og
   ud fra følgende betragtninger:
   A.   GÆLDENDE FORANSTALTNINGER
   
   
               (1)
            
            
               Ved forordning (EU) nr. 502/2013 (2) ændrede Rådet den 29. maj 2013 efter en interimsundersøgelse i henhold til grundforordningens artikel 11, stk. 3, Rådets gennemførelsesforordning (EU) nr. 990/2011 (3) om indførelse af en endelig antidumpingtold på importen af cykler med oprindelse i Folkerepublikken Kina (»de gældende foranstaltninger«).
            
         
               (2)
            
            
               Samme dato udvidede Rådet ved gennemførelsesforordning (EU) nr. 501/2013 (4) foranstaltningerne over for importen af cykler med oprindelse i Folkerepublikken Kina (»Kina«) til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (»de udvidede foranstaltninger«).
            
         
               (3)
            
            
               Den 18. maj 2015 udvidede Kommissionen ved gennemførelsesforordning (EU) 2015/776 (5) foranstaltningerne over for importen af cykler med oprindelse i Kina til også at omfatte importen af cykler afsendt fra Cambodja, Pakistan og Filippinerne, uanset om varen er angivet med oprindelse i Cambodja, Pakistan og Filippinerne.
            
         B.   NUVÆRENDE PROCEDURE
   
   1.   Anmodning om fornyet undersøgelse
   
   
               (4)
            
            
               Kommissionen modtog en anmodning om fritagelse for antidumpingforanstaltningerne vedrørende importen af cykler med oprindelse i Kina, der er udvidet til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien, i henhold til grundforordningens artikel 11, stk. 4, og artikel 13, stk. 4.
            
         
               (5)
            
            
               Anmodningen blev indgivet den 13. september 2016 af Look Design System SA (»ansøgeren«), en eksporterende producent af cykler i Tunesien (»det pågældende land«).
            
         
               (6)
            
            
               Ansøgeren hævdede, at han ikke er forretningsmæssigt forbundet med nogen af eksportørerne eller producenterne i det pågældende land, som er omfattet af de udvidede foranstaltninger over for cykler.
            
         
               (7)
            
            
               Ansøgeren hævdede desuden ikke at have eksporteret cykler til Unionen i den rapporteringperiode, der førte til de udvidede foranstaltninger, dvs. perioden fra 1. september 2011 til 31. august 2012 (»den oprindelige rapporteringsperiode«).
            
         
               (8)
            
            
               Ansøgeren hævdede endvidere, at virksomheden ikke har omgået de gældende foranstaltninger.
            
         
               (9)
            
            
               Sluttelig forelagde ansøgeren bevis for, at virksomheden eksporterede den undersøgte vare til Unionen i august 2016.
            
         2.   Indledning af en fornyet undersøgelse (ny eksportør)
   
   
               (10)
            
            
               Efter at have fastslået, at der forelå tilstrækkelige beviser til at berettige indledningen af en undersøgelse i henhold til grundforordningens artikel 11, stk. 4, og artikel 13, stk. 4, med henblik på at fastslå, om ansøgeren kan fritages for de udvidede foranstaltninger, og at den pågældende EU-erhvervsgren havde fået mulighed for at fremsætte bemærkninger, indledte Kommissionen ved gennemførelsesforordning (EU) 2017/777 (6) en fornyet undersøgelse af gennemførelsesforordning (EU) nr. 501/2013, for så vidt angik ansøgeren.
            
         
               (11)
            
            
               Ved gennemførelsesforordning (EU) 2017/777 blev antidumpingtolden på cykler, som blev indført ved gennemførelsesforordning (EU) nr. 501/2013, ophævet, for så vidt angår import af den pågældende vare fremstillet og solgt til eksport til Unionen af ansøgeren. Samtidig blev det i henhold til grundforordningens artikel 14, stk. 5, pålagt toldmyndighederne at træffe passende foranstaltninger til at registrere denne import.
            
         3.   Den undersøgte vare
   
   
               (12)
            
            
               Den undersøgte vare er cykler uden motor (herunder trehjulede transportcykler, men ikke unicykler), afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien, i øjeblikket henhørende under KN-kode ex 8712 00 30 og ex 8712 00 70 (Taric-kode 8712003010 og 8712007091).
            
         4.   Berørte parter
   
   
               (13)
            
            
               Kommissionen underrettede officielt EU-erhvervsgrenen, ansøgeren og repræsentanterne for eksportlandet om indledningen af den fornyede undersøgelse. Interesserede parter fik lejlighed til at fremsætte deres synspunkter skriftligt og til at blive hørt.
            
         
               (14)
            
            
               Kommissionen sendte ansøgeren en fritagelsesformular og modtog en besvarelse inden for den fastsatte frist.
            
         
               (15)
            
            
               Kommissionen bestræbte sig på at efterprøve alle oplysninger, som den anså for nødvendige for at fastslå status som ny eksportør og for at behandle ansøgerens anmodning om fritagelse for de udvidede foranstaltninger. Der blev aflagt kontrolbesøg hos ansøgeren i Tunesien.
            
         5.   Rapporteringsperiode og undersøgelsesperiode
   
   
               (16)
            
            
               Rapporteringsperioden omfattede perioden fra 1. april 2016 til 31. marts 2017, og undersøgelsesperioden omfattede perioden fra 1. januar 2011 til 31. marts 2017 for at vurdere de afhjælpende virkninger af foranstaltningerne.
            
         C.   UNDERSØGELSESRESULTATER
   
   1.   Status som ny eksportør
   
   
               (17)
            
            
               Kommissionen undersøgte, om de tre betingelser i grundforordningens artikel 11, stk. 4, for indrømmelse af status som ny eksportør var opfyldt.
            
         
               (18)
            
            
               Undersøgelsen bekræftede, at virksomheden ikke havde eksporteret den undersøgte vare i den oprindelige rapporteringsperiode, hvilket opfylder den første betingelse. Ansøgeren har endvidere godtgjort, at vedkommende ikke havde nogen direkte eller indirekte forbindelse med nogen af de tunesiske eksporterende producenter, der er genstand for de udvidede foranstaltninger overfor den undersøgte vare, hvilket opfylder den anden betingelse. Endelig viste undersøgelsen, at ansøgeren først var begyndt at eksportere den undersøgte vare til Unionen efter den oprindelige rapporteringsperiode, hvilket opfylder den tredje betingelse.
            
         
               (19)
            
            
               Kommissionen fastslog således, at virksomheden bør anses for at være en ny eksportør i henhold til grundforordningens artikel 11, stk. 4, og at anmodningen om fritagelse derfor bør imødekommes.
            
         2.   Anmodning om fritagelse
   
   
               (20)
            
            
               Råvarernes oprindelse (dele til cykler) og produktionsomkostningerne hos ansøgeren blev analyseret for at fastslå, om virksomheden var involveret i samleprocesser i henhold til grundforordningens artikel 13, stk. 2.
            
         
               (21)
            
            
               Det fremgik af undersøgelsen, at cykler, der eksporteredes til Unionen i rapporteringsperioden, ikke omfattede dele til cykler fra Kina. Delene stammede hovedsagelig fra andre lande, og råvarer (dele til cykler) med oprindelse i Kina udgjorde mindre end 60 % af den samlede værdi af de dele, der indgår i den samlede vare (60/40-reglen).
            
         
               (22)
            
            
               Da ansøgeren har overholdt 60/40-reglen, var det derfor ikke nødvendigt at undersøge, om værditilvæksten til de importerede dele i løbet af samle- eller færdiggørelsesprocessen overstiger 25 % af produktionsomkostningerne. Det var heller ikke nødvendigt at undersøge, om de afhjælpende virkninger af tolden blev undergravet, hvad angår priser og/eller mængder, og om der var bevis for dumping, jf. grundforordningens artikel 13, stk. 2, litra c).
            
         
               (23)
            
            
               Derudover blev der ikke fundet bevis for, at ansøgeren købte cykler fra Kina, eller at virksomheden omladede kinesisk fremstillede cykler til Unionen.
            
         
               (24)
            
            
               Kommissionen konkluderede derfor, at ansøgeren virkelig er producent af cykler og ikke er forretningsmæssigt forbundet med nogen producent af cykler i Kina. Kommissionen besluttede derfor at fritage ansøgeren for de udvidede foranstaltninger.
            
         D.   REGISTRERING
   
   
               (25)
            
            
               På baggrund af ovenstående konklusioner bør den registrering af importen, der blev indført ved gennemførelsesforordning (EU) 2017/777, ophøre uden opkrævning af antidumpingtolden med tilbagevirkende kraft.
            
         E.   FREMLÆGGELSE AF OPLYSNINGER
   
   
               (26)
            
            
               De pågældende parter blev underrettet om de væsentligste kendsgerninger og betragtninger, på grundlag af hvilke det var hensigten at fritage ansøgeren for de udvidede foranstaltninger og at ændre gennemførelsesforordning (EU) nr. 501/2013i overensstemmelse hermed. Der blev ikke modtaget bemærkninger fra de interesserede parter, der kunne ændre afgørelsen om at fritage ansøgeren for de udvidede foranstaltninger.
            
         
               (27)
            
            
               Denne forordning er i overensstemmelse med udtalelsen fra det udvalg, der er nedsat i medfør af grundforordningens artikel 15, stk. 1 —
            
         VEDTAGET DENNE FORORDNING:
   Artikel 1
   1.   I artikel 1, stk. 1, i gennemførelsesforordning (EU) nr. 501/2013 tilføjes følgende i tabellen under producenter i Tunesien:
   
               Land
            
            
               Virksomhed
            
            
               Taric-tillægskode
            
         
               Tunesien
            
            
               
                           Look Design System
                        
                     
                           Route de Tunis Km6 — BP 18, 8020 Soliman, Tunesien
                        
                     
            
               C206 
            
         2.   Det pålægges herved toldmyndighederne at ophøre med registreringen af importen af den undersøgte vare med oprindelse i Tunesien produceret af Look Design System SA uden opkrævning af antidumpingtolden med tilbagevirkende kraft.
   3.   De gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. januar 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  Rådets forordning (EU) nr. 502/2013 af 29. maj 2013 om ændring af gennemførelsesforordning (EU) nr. 990/2011 om indførelse af en endelig antidumpingtold på importen af cykler med oprindelse i Folkerepublikken Kina efter en interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 153 af 5.6.2013, s. 17).
   
      (3)  Rådets gennemførelsesforordning (EU) nr. 990/2011 af 3. oktober 2011 om indførelse af en endelig antidumpingtold på importen af cykler med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 261 af 6.10.2011, s. 2).
   
      (4)  Rådets gennemførelsesforordning (EU) nr. 501/2013 af 29. maj 2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (EUT L 153 af 5.6.2013, s. 1).
   
      (5)  Kommissionens gennemførelsesforordning (EU) 2015/776 af 18. maj 2015 om udvidelse af den endelige antidumpingtold, der indførtes ved Rådets forordning (EU) nr. 502/2013 over for importen af cykler med oprindelse i Folkerepublikken Kina, til også at omfatte importen af cykler afsendt fra Cambodja, Pakistan og Filippinerne, uanset om varen er angivet med oprindelse i Cambodja, Pakistan og Filippinerne (EUT L 122 af 19.5.2015, s. 4).
   
      (6)  Kommissionens gennemførelsesforordning (EU) 2017/777 af 4. maj 2017 om indledning af en fornyet undersøgelse af Rådets gennemførelsesforordning (EU) nr. 501/2013 (om udvidelse af den endelige antidumpingtold på importen af cykler med oprindelse i Folkerepublikken Kina til også at omfatte importen af cykler afsendt fra Indonesien, Malaysia, Sri Lanka og Tunesien uanset om varen er angivet med oprindelse i Indonesien, Malaysia, Sri Lanka og Tunesien) med henblik på at fastslå, om der kan bevilges en fritagelse for disse foranstaltninger til en tunesisk eksporterende producent, om ophævelse af antidumpingtolden på importen fra denne eksporterende producent og om registrering af importen fra denne eksporterende producent (EUT L 116 af 5.5.2017, s. 20).